Τα Β-λεμφοκύτταρα σε νευρολογικά νοσήματα
Creators: name: Μπατζιλή, Δήμητρα Ηλία
Publisher: name: Aristotle University of Thessaloniki
Year: 2020
Subjects: Β-λεμφοκύτταρα
Πολλαπλή Σκλήρυνση
Διαταραχές φάσματος νευρομυελίτιδας
B-lymphocytes
Multiple Sclerosis
Neuromyelitis Optica Spectrum Disorders

description: Τα Β-λεμφοκύτταρα αποτελούν κύτταρα του ανοσοποιητικού συστήματος τα οποία παράγονται και διαφοροποιούνται στο μυελό των οστών σε πλασματοκύτταρα και σε Β-κύτταρα μνήμης. Τα πλασματοκύτταρα είναι υπεύθυνα για την παραγωγή αντισωμάτων, διαδραματίζοντας ενεργό ρόλο στις ανοσοαποκρίσεις. Τα Β-λεμφοκύτταρα χάρη στις ιδιότητες τους συμμετέχουν στην παθοφυσιολογία ποικίλων νευρολογικών νοσημάτων. Η παρούσα ανασκόπηση εστιάζει στη κατανόηση του ρόλου των Β- λεμφοκυττάρων σε νευρολογικά νοσήματα, όπως η ΠΣ, οι διαταραχές NMOSD και το φάσμα των διαταραχών MOGAD. Για την διεκπεραίωση της παρούσας ανασκόπησης που αφορά τη μελέτη των Β-λεμφοκυττάρων και το ρόλο τους σε νευρολογικά νοσήματα χρησιμοποιήθηκαν στοιχεία από την τρέχουσα βιβλιογραφία μέσω αναζήτησης στη διαδικτυακή βάση δεδομένων Pubmed. Χρησιμοποιήθηκαν οι όροι αναζήτησης “B-cells AND overview”, “B-cells”, “Multiple Sclerosis”, “Multiple Sclerosis AND B-cells”, “Neuromyelitis Optica”, “Neuromyelitis Optica Spectrum Disorders”, “MOG Spectrum Disorders”, “Pathophysiology”, “Ocrelizumab”, “Ofatumumab” και συνδυασμός αυτών των όρων. Για την εύρεση όλων των σχετικών δημοσιεύσεων δεν περιορίστηκε το έτος δημοσίευσης, ωστόσο, οι περισσότερες αναφορές προέρχονται από τα τελευταία 5έτη. Αποδεικνύεται η έντονη ενεργότητα των Β-λεμφοκυττάρων στην ΠΣ, τις NMOSD και στις MOGAD. Αρχικά, τα Β-λεμφοκύτταρα είναι υπεύθυνα για την παραγωγή αυτοαντισωμάτων, που στις προαναφερθείσες νόσους αποτελούν κλειδί για την παθοφυσιολογία τους. Επίσης, μέσω των υποδοχέων MHC II, δρουν ως αντιγονοπαρουσιαστικά κύτταρα, καθώς αναγνωρίζουν αντιγόνα του ΚΝΣ και τα παρουσιάζουν στα αποκρινόμενα CD4+Τ-κύτταρα. Παράλληλα, ρυθμίζουν την ενεργοποίηση και τη διαφοροποίηση άλλων ανοσιακών κυττάρων, καθώς εκκρίνουν προφλεγμονώδεις και αντιφλεγμονώδεις κυτταροκίνες. Η ικανότητα τους να διαφοροποιούνται σε πλασματοκύτταρα που παράγουν εκκριτικά αντισώματα, που οδηγούνται στο ΚΝΣ, συμβάλλει στην απομυελίνωση και τη φλεγμονώδη αντίδραση μέσω συμπληρωματικής κυτταροτοξικότητας. Ο ρόλος των Β-λεμφοκυττάρων στις παραπάνω νευρολογικές διαταραχές υποστηρίζει την αναγκαιότητα της χρήσης τους ως θεραπευτικός στόχος, ενισχύοντας την εξέλιξη και βελτίωση των θεραπευτικών μέσων για τα παρόντα νοσήματα.
description: B-lymphocytes are cells of the immune system that are produced and differentiated in bone marrow into plasmacells and B- memory cells. Plasmacells are responsible for producing antibodies, playing an active role in immune responses. B-lymphocytes, thanks to their properties, participate in the pathophysiology of various neurological diseases. This review focuses on understanding the role of B-lymphocytes in neurological diseases, such as MS, NMOSD disorders and the range of MOGAD disorders. Data from the current bibliography were searched in the online database Pubmed for the review of the present study on the study of B-lymphocytes and their role in neurological diseases. The search was performed by using the following terms and a combination of those: “B-cells AND overview”, “B-cells”, “Multiple Sclerosis”, “Multiple Sclerosis AND B-cells”, “Neuromyelitis Optica”, “Neuromyelitis Optica Spectrum Disorders”, “MOG Spectrum Disorders”, “Pathophysiology”, “Ocrelizumab”, “Ofatumumab”. In order to find all the relevant publications, the year of publication was not limited, however, most of the reports come from the last 5 years. The intense activity of B-lymphocytes in ΜS, NMOSD and MOGAD is proven. Initially, B-lymphocytes are responsible for producing autoantibodies, which in the aforementioned diseases play a significant role to their pathophysiology. Also, through MHC II receptors, they act as antigen-presenting cells, as they recognize CNS antigens and present them in the responding CD4+ T-cells. At the same time, they regulate the activation and differentiation of other immune cells, as they secrete pro-inflammatory and anti-inflammatory cytokines. Their ability to differentiate into plasmacells that produce secretory antibodies, which lead to the CNS, contributes to demyelination and the inflammatory response through complementary cytotoxicity. The role of B-lymphocytes in the above neurological disorders supports the need for their use as a therapeutic target, enhancing the development and improvement of therapeutic agents for these diseases.
description: Σε συνεργασία με: Ιατρικής (Δημοκρίτειο Πανεπιστήμιο Θράκης)